30 ઓગસ્ટના રોજ જિલ્લા અધિકારી રવીન્દ્ર કુમારે એસએનસીયુ વોર્ડનું નિરીક્ષણ કર્યું હતું અને હોસ્પિટલમાં દાખલ બાળકો અંગે માહિતી મેળવી હતી. આ દરમિયાન તેમને જાણકારી આપવામાં આવી હતી કે, 20 જુલાઇથી 20 ઓગસ્ટ દરમિયાન બીમારીને કારણે 49 બાળકોનું મૃત્યુ થયું છે. જ્યારે, બાળકોના પરિવારજનોનું કહેવું હતું કે, બાળકોનું મૃત્યુ ઑક્સિજનની અછતને કારણે થયું છે. આ કારણે તપાસ હાથ ધરવામાં આવી હતી.